Office No 25 Vijaya Chambers, Sinhagad Road, Hingne Khurd-Manik Baug, Opposite Ranka Jewellers
Advertising Agencies Newspaper Advertising Agencies Newspaper Advertising Agencies-Times Of India Newspaper Advertising Agencies-Sakal Advertising Agencies For Satellite Channel-ZEE Marathi Hoarding Advertising Agencies Advertising Agencies For Satellite Channel Sign Board Dealers Media Advertising Agencies Newspaper Advertising Agencies-Lokmat Man, vrou en peuter dood aangetref | Maroela Media
Die polisie in Limpopo ondersoek die raaiselagtige omstandighede waarin ŉ man, vrou en 19 maande oue dogtertjie Donderdag in die vroeë oggendure gesterf het.
Kol. Moatshe Ngoepe, woordvoerder van die polisie, sê die voorval het in die Ga-Maphalle-nedersetting in die Bolobedu-polisiëringsgebied gebeur. Volgens Ngoepe het ŉ lid van die gemeenskap op die drie oorledenes se liggame in hul huis afgekom en die polisie ontbied.
“ŉ 38-jarige vrou het in ŉ plas bloed gelê met veelvuldige steekwonde aan haar lyf. Die liggame van ŉ 57-jarige man en ŉ dogtertjie van 19 maande oud het langs die vrou gelê. ŉ Onbekende middel het by hul monde uitgekom.”
Die oorledenes is later geïdentifiseer as Mapula Adelaide Lehlogonolo Maphalle en haar dogtertjie, Mosibudi Sabetha Maphalle. Die man, Moleke Livy Mohlaloganye, is ŉ onderwyser by ŉ plaaslike skool.
ŉ Geregtelike doodsondersoek word gedoen en sake van moord word ondersoek. “Die motief vir die voorval is nog nie bekend nie, maar huishoudelike geweld kan nie uitgesluit word nie,” het Ngoepe gesê.
Genl.maj. Jan Scheepers, waarnemende provinsiale polisiekommissaris, het die voorval ten sterkste veroordeel en gesê daar moet ŉ einde gebring word aan moord en aanvalle wat met huishoudelike geweld verband hou.
Al hierdie gruweldade onder toesig van die huidige regering moet aan die wereld gewys word in fotos en dokumentere programme.